জানা যায়, ১৬ জুন বিকেলে জেলার সদর দক্ষিণ উপজেলার ভারত সীমান্তবর্তী মীর আলী চৌধুরী এলাকা থেকে ২৮ মাদকসেবীকে আটক করে বিজিবি সদস্যরা। বিভিন্ন স্থান থেকে ১০টি মোটরসাইকেলযোগে বিভিন্ন বয়সের এসব তরুণ ও যুবক ওই এলাকায় মাদক সেবন শেষে উন্মত্ত আচরণ করছিল। পরে সন্ধ্যায় সদর দক্ষিণ উপজেলা নির্বাহী কর্মকর্তা ও ভ্রাম্যমাণ আদালতের নির্বাহী ম্যাজিস্ট্রেট রূপালী মণ্ডল এসব মাদকসেবীকে কারাদণ্ড ও জরিমানা প্রদান করেন। বর্তমানে তারা কুমিল্লা কেন্দ্রীয় কারাগারে সাজা ভোগ করছেন।